TradeVille: Profitul Softbinator a depășit de două ori valoarea bugetată
Softbinator Technologies SA a încheiat primele nouă luni din 2024 cu o cifră de afaceri de 21,4 milioane de lei, în scădere cu 15% față de perioada similară a anului precedent, în timp ce rezultatul net a fost pozitiv (1,4 milioane de lei), comparativ cu pierderea netă de 2,3 milioane de lei raportată în primele nouă luni din 2023. Astfel, profitul net a depășit de două ori valoarea bugetată la începutul anului, potrivit unui raport elaborat de Departamentul de Analiză al TradeVille.